Servizzi tas-saħħa eċċellenti għall-Għawdxin f'Għawdex stess Konferenza tal-aħbarijiet li fiha qed inniedu l-viżjoni tal-Partit Nazzjonalista għas-servizzi tas-saħħa ġewwa Għawdex. Il-Partit Nazzjonalista ppreżenta 10 proposti għal servizzi tas-saħħa għall-Għawdxin f'Għawdex stess, b'waħda mill-proposti li jkun hemm sptar ġenerali ġdid f'Għawdex. Il-proposti, li kienu ppreżentati f'konferenza tal-aħbarijiet indirizzata mill-Kelliem għal Għawdex, Chris Said, mid-Deputat, Kevin Cutajar u mill-kandidat għall-elezzjoni ġenerali, Josephine Xuereb jinkludu: Servizzi tas-saħħa f'Għawdex jerġgħu lura f'idejn l-Għawdxin; Sptar Ġenerali ġdid, modern u attrezzat għall-Għawdxin; Li jżommu lill-ħaddiema kollha ta' Steward Healthcare u jintegrawhom fl-isptar u s-servizz il-ġdid; Żieda ta' għoti ta' aktar tipi ta' chemotherapy; Servizz ġdid ta' MRI; Helipads suffiċjenti fuq l-isptar ġenerali ta' Għawdex u fuq Mater Dei għat-trasferiment b'emerġenza ta' pazjenti minn Għawdex għal Malta; Kura u sostenn fil-komunitá għall-anzjani bil-ftuħ ta' ħames djar għall-anzjani f'ħames lokalitajiet differenti, fl-ewwel leġiżlatura; Kura u sostenn fil-komunitá għall-persuni Għawdxin bi sfidi ta' saħħa mentali; Kura u sostenn fil-komunitá għal persuni b'diżabilitá; Kura u sostenn fil-komunitá għall-persuni bid-dimensja. Fil-konferenza stampa, il-PN qal li bħala partit fil-gvern "qed iwiegħed impenn sħiħ li jieħu lura s-servizz tas-saħħa biex l-Għawdxin ikollhom tassew servizz eċċellenti mhux biss fis-saħħa in ġenerali imma wkoll fil-kura u s-sostenn fil-komunitá tal-anzjani, persuni b'diżabilita u dawk li jbatu bid-dimensja u diffikultajiet ta' saħħa mentali." Il-kelliema sostnew li meta l-Gvern Laburista biegħ l-isptarijiet lill-privat u pprivatizza l-qasam tas-saħħa, ċaħħad lill-Għawdxin minn servizz tas-saħħa li jixraq lill-poplu Għawdxi f'pajjiż modern. #td_uid_2_60cc8a4cc0c07 .td-doubleSlider-2 .td-item1{background:url(https://cdn.newsbook.com.mt/wp-content/uploads/2021/06/16164249/PC-GOZO1-80x60.jpeg) 0 0 no-repeat}#td_uid_2_60cc8a4cc0c07 .td-doubleSlider-2 .td-item2{background:url(https://cdn.newsbook.com.mt/wp-content/uploads/2021/06/16164258/PC-GOZO2-80x60.jpeg) 0 0 no-repeat} 1 minn 2 Partit Nazzjonalista Partit Nazzjonalista Qalu wkoll kif b'hekk il-wegħdi ta' investiment u titjib fis-servizz ma twettqux u l-Għawdxin tilfu l-kontroll fuq is-servizz tas-saħħa f'Għawdex, "kif ħareġ ċar mir-rapport ta' l-Awditur Ġenerali, din il-privatizazzjoni wasslet biex il-poplu spiċċa jħallas aktar biex ħa lura anqas." F'Jannar li għadda, Steward Health Care Malta kienet ċaħdet allegazzjonijiet li saru li mhux se tibqa' topera l-Isptar Ġenerali ta' Għawdex bil-Prim Ministru Robert Abela jgħid li l-allegazzjonijiet saru biex joħolqu paniku għax id-diskussjonijiet għadhom għaddejjin. Aqra aktar Filmat: Sptar Għawdex: Spekulazzjoni – Steward; Diskussjonijiet għaddejjin – PM Fi Frar tal-2018, l-eks Kap tal-Partit Nazzjonalista Adrian Delia fetaħ kawża l-Qorti biex il-kuntratt ta' bejn il-Gvern u l-kumpanija Vitals Global Healthcare (VGH) li permezz tiegħu nbiegħu tliet sptarijiet jiġi ddikjarat null. Aktar informazzjoni Said: L-isptar ta' Għawdex se jirritorna għand il-Gvern; Steward: għaddejjin bid-diskussjonijiet Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_60cc8a4cc348d_rand.td-a-rec-img{text-align:left}.td_uid_4_60cc8a4cc348d_rand.td-a-rec-img img{margin:0 auto 0 0}